**Frol IL orientering**

**Årsmelding 1970**

Orienteringsutvalget har bestått av:

Bjørn Bye, oppmann

Asbjørn Tingstad

Torgeir Nygård

Kjell Gran

Per G Tingstad

Vidar Venås

Varamann:

Sigbjørn Matberg

3 møter i utvalget.

Oppmannen møtte på O-kretstinget og på vår- og høstkonferansene. Samme mann var kontrollør ved kretsløpet til Skogn i.l. Kjell Gran, som for øvrig har B-kurs i orientering, og Bjørn Bye virket som instruktører ved o-kurs for K-linja på Levanger Lærerskole.

**INSTRUKSJON OG TRENING**

Etterjulsvinteren var det trening 1 gang i uka på Mule og Okkenhaug. Vidar Venås leda treninga på Okkenhaug. Asbjørn Tingstad, Torgeir Nygård og oppmann ordna det på Mule. Bra, men noe ujamt oppmøte. Det var en del instruksjon på disse treningene, ellers har instruksjonen forgått i sammenheng med treningsløpa.

På vårsamling for unge løpere i kretsregi hadde vi med 10 stk. NOF og Aftenposten satte i år i gang landskonkurranse for gutter og jenter født 1957-58, kalt O-Troll. Laget hadde en finger med i opplegget for 5 skoler. På disse o-dagene var det samlet med 165 deltakere. Bjørn Olav Nygård, Torgeir Nygård og Bjørn Bye virket som instruktører. Ei av de spreke o-jentene i laget, Liv Venås, som representerte Okkenhaug skole, vant skoleløpet og kretsfinalen. Og fikk dermed gratisturen til Oslo til landsfinalen. Der slo hun til og vart nr. 3. Bilde i Sporten i TV også. Artig!

**KART**

Vi har gått lens for Buran-kart. I forbindelse med trøkking av nytt opplag retter vi på en del feil og mangler, og får altså en revidert utgave. Vi startet opp synfaringa med en felles tur i terrenget i vår. Men det har ikke blitt så mange kvadratmetrene ferdig i løpet av sommeren. Full innsats på alle felt har vi ikke maktet. En del av mannskapet føler seg vist noe uøvde i synfarerfaget også enda.

Oppmannen har for øvrig synfart så og seie heile Børsåsen hausten-vinteren 69-70. Dette var revidering i forbindelse med nyutgaven av kretsen sitt kart over området. Nu i målestokk 1:10.000 fra O-kretsen. (Tidligere utgave var 1:20.000)

**EGNE LØP**

Laget har hatt kretsløp. Vidar Venås var løypelegger. Løpet gikk en lørdag ettermiddag og skulle være enkelt opplagt. Vi greide likevel å rote en god del, bl.a. med kartoppslaga. Men vi rodde oss ut av det med noe raus premiering.

Det har vært 18 klubb- og treningsløp arrangert av laget. 370 starter. Med O-Troll-løpa på skolene over 500 starter.

**DELTAKING I LØP**

Bjørn Olav Røstad vart av kretsen tatt ut til Hovedløpet for yngre. Premie for 30.plass. Vidar Venås var reserve til NM for junior. I KM vart det gull til Bjørn O. Røstad i G1 og til Vidar Venås i Eldre junior. Oppmann fornøyd med 4.plass. 7 min fra bronse.

I krets- og nasjonale løp er det ca 120 starter fordelt på 30 løpere. Klasseseire har Fritjof Sandstad i GN, Rune Venås i G2, Olav Martin Indgaard i GN, Vidar Venås i Eldre jun., Liv Venås i JN og Bjørn Bye i M4. Bjørn O. Røstad har stort sett hatt sørtrøndere framfor seg på lista. Likeens med Randi Venås i Kvinner junior.

I Freidigstafetten vart det seier for knall-laget Fritjof Sandstad, Elling Munkeby og Rune Venås i GN. Rune hadde et spennende oppgjør med Byåsen på siste etappe. Fritjof vart nr. 3 på etappen sin, og Elling og Rune vant sine. De 3 andre laga våre braut, det er så. Juniorlaget vårt i KM-stafetten braut også.

Mest-startende er Liv og Rune Venås med 10 starter. Olav Martin Indgaard 9. Johan Skjerve 8.

I fjelløpet St.Hanskuten var frolingan noe prega av selvlaga tabber i år. Vidar Venås og Olav Ravlo tegna på en av sine poster ca 1 km fra der den var. Og da skal en være iherdig til gangs for å tråle den inn. Per Amdahl og oppmannen, storfavoritter i yngre oldboys, feilreknet målestokk, skjermplassering og kondis.

Treningsløpa er en stor og viktig del av virksomheta. Størst deltagelse var det 26.april i Børsåsen med 110 startende, da også med en del fra Sør-Trøndelag.

**KLUBBMESTRE**

Begynnere: Olav Martin Indgaard og Ingrid Venås.

Mellomløype: Johan Skjerve og Randi Venås.

Lang løype: Vidar Venås. Bjella ikke utdelt.

**KOMENTAR**

O-ballen ruller nu. Skolene har kommet i sig. Mange løpere er ivrige. Levevilkåra for nybegynnere er markert bedre, men ikke bra nok enda. Administrasjon har blitt en større post. Foreldrene må nok dras inn i arbeidet så de som kan får tid til kartframstilling.

Summa sumarum en artig sesong!

For o-utvalget

Bjørn Bye

Sign.